作者:任昱
標題:中呂・紅繡鞋湖上
內容:新亭館相迎相送，古云山宜淡宜濃，畫船歸去有漁篷。隨人松嶺月，醒酒柳橋風，索新詩紅袖擁。春情暗朱箔雨寒風峭，試羅衣玉減香銷，落花時節怨良宵。銀臺燈影淡，繡枕淚痕交，團圓春夢少。重到吳門槐市歌闌酒散，楓橋雨霽秋殘。舊題猶在畫樓間。泛湖賒看月，尋寺強登山。比陶朱心更懶。芳草岸能言鴨睡，荻花洲供饌鱸肥，天平山翠近金盃。水多寒氣早，野闊暮空低，隔秋雲漁唱起。和友人韻茅屋秋風吹破，桂叢夜月空過，淮南招隱故情多。無心登虎帳，有夢到漁蓑，不歸來等甚麼？。